Elena Lasconi: ”Îi înțeleg pe românii care au ieșit azi în stradă să arate CCR obrazul pentru cum și-a folosit discreționar puterea”
Lidera USR Elena Lasconi susține că îi înțelege pe românii care protestează vineri, 10 ianuarie, față de decizia luată de CCR de anulare a alegerilor prezidențiale, însă consideră că soluția ”nu o vom găsi nici în stradă, nici pe rețelele de socializare”, dar nici la ”falși profeți care inventează vizite externe la instituții care n-au program”.